...il-Ministru Michael Farrugia jgiddeb lil Salvini u juri kif id-dgħajsa hija eqreb Lampedusa Siegħat biss wara li l-każ tal-Lifeline ġie 'solvut' b'233 immihgrant jidħlu Malta u disa' pajjiżi jintrabtu li se jieħdu minn dawn l-immigranti feġġet dgħajsa oħra. Jisimha 'Open arms' u hija bastiment Spanjol. Pront kien il-Ministru tal-Intern Taljan Matteo Salvini li sostna illi d-dgħajsa tinsab fiż-żona ta' tiftix u salvataġġ Libjana u l-eqreb port huwa Malta. Rapporti fuq il-midja tal-Partit Laburista qed jikkuntrarjaw dan u qed jgħidu illi d-dgħajsa tinsab eqreb Lampedusa. Id-dgħajsa għandha fuqha 50 immigrant.  Intant f'reazzjoni il-Ministru tal-Intern Michael Farrugia giddeb lil Salvini u sostna fi tweet, anke permezz ta' viżwal, illi d-dgħajsa fil-fatt hija eqreb Lampedusa. Farrugia ħeġġeġ lil Ministru Salvini biex jieqaf jgħid affarijiet li ma jkunux korretti.